
ON' ORA IN STAMPARIA 


COMMEDIA IN DUE ATTI 


CAMILLO CIMA 


Rappresentata per' la prima volta all'Accademia del Teatro Milanese 
in Milano, nel dicembre 4870. 





I DESLIPP DEL SUA BARTOLAMER 


ATTO UNICO 


di GIOVANNI DURONI 





AMB 





La rappresentazione di questa produzione è sottoposta 
al disposto dell’arl, 13 della Legge 25 giugno 1865 N. 2337 
ed all'art, 22 del relativo Regolamento 48 febbrajo 1867. 





Tutti i diritti riservati, 
Legge 25 giugno 1865, N. 2337. 


L'Autore fa avvertiti i proprietarj e i direttori delle 
compagnie.drammatiche essere state ommesse nella stampa 
di questa commedia, alcune indicazioni riguardanti la 
posizione dei personaggi; alcuni brani aver subito mo- 
dificazioni per la stampa, mentre, per la rappresentazione 
Vuole conservati esattamente quelli del manoscritto, più 
confacenti all'effetto della esposizione sul palco scenico; 
e quindi dichiara, ch'egli procederà in via giuridica 
contro qualunque s’arrogasse il diritto di rappresentarla, 
secondo questo dettato incompleto e variato della stampa, 
contravvenendo al disposto dall’articolo 412 della Legge 25 
giugno, N. 2337, sui diritti d'autore. 


Questa produzione è, posta, per quanto riguarda la 
stampa, sotto la salvaguardia della legge 28 giugno 1865, 
N. 37 quale proprietà dell’Editore Carlo Barbini, 

UN'ORA IN STAMPARIA 


—t>__& 


AL FONDATORE DEL COLLEGIO TIPOGRAFICO 


FRANCESCO PAGNONI 
L'AUTORE DEDICA. 








PERSONAGGI 


—__ 


Cristofen Camoletti, prot i 
Linda, soa tosa. EAT 
Carlin, compositor. 
Pedana, torcolee. 
Giromina, soa miee. 
pra 
obiscum | compositor. 
Battista, 
El sur Giusepp, padron. 
Mario Morfaoohi, direttor del giornal La /una 
a. 
Basletta, o 
Legria, } garzon de stamparia, 


Quai alter stampador che parla minga. 


La scena l'è in Milan, al di d’incoeu. 








ATTO PRIMO 


Tanto nel primo che nel secondo atto la scena rappre- 
senta uno stanzone annesso ad una tipografia. Arnesi 
diversi, soppressa, bagna-carta, tavoli, scencelli, ecc., 
qualche panca, stampati in distesa ed altro. A dritta 
porta d’ ingresso, a sinistra accesso alla tipografia. 


SCENA PRIMA. 


Battista occupato a bagnar carta da stampa , e 
Sponghin con un rollò da macchina in mano, 
Pedana ubbriaco dorme nascosto in un arma- 
dio 0 sotto un tavolo. 


Bar. Bisogna fà el locch, l’è li ch’el dorma comè 
on tass. 

Sro. In dove? - 

Bar. Li, guarda. (additando il luogo dov'è Pedana) 

Spo. Che animal! L'è ciocch come on bèe vera ? 

Bar. Euh! se te l’avesset vist! Hoo faa veuna 
de qui fadigh a fall buttà giò li, e soo nanca 
come non el se sia s’ceppaa i corna incontra 
al tavol.... i 

Seo. El padron l’ha veduu? 

Bar. Oh giust, l'’hann veduu nissuu. Bisogna fa 
el locch, s'el padron le ved, l’è bon de casciall 
via in sui duu pee. L'è già on pezz che la se- 
guita sta lienda. © 

Spo. S'el fuss domà per lu..... el meritariss on 
tegn-a-ment. 

Bar. Ben intes. Per lu el meritaria de vess but- 
taa in su ona strada. Ma l’è quella povera 
diavola d’ona soa miee, la Giromina. 

Spo. Sent, però l'è un bell capital anca lee vè! 

Bar. Oh! gh'è nissun che pò di mal, intant...... 

So. Ma te vedet no quand la ven chi? La par 
on caporal di ongares.... Sanguanon! 

Bar. Ben, ona volta l’era minga inscì. Me re- 
gordi domà duu ann fà, quand l’era appenna 
sposa, che la stava uss a uss con mi, in su 
l’istess pian. Oh Dio! L’era on puvion, pienna 
de grazia, pienna de manera, la bassavai oeuce 
domà a guardagh in faccia. 

Sro. Oh bell! Te diset de bon? 

Bar. Ma sì, e quand la vegneva li di volt de 
mia mader a fass imprestà el fornell,-o el 
cannonin de sopressà, la diseva: grazia, grazia 
tant, conton fà inscì mostos che mi me sen- 
tiva andà tutt in sug de regolissi! 

Sro. Ah sì eh? Che bell cap! 

Bar. L'è ben de allora ch’el Pedana credend che 

mi ghe fass i oggitt de porscell mort, l’ha 

cominciaa a toeumm a persipità! Figuret! mi 
che desti robb chi, n’hoo mai faa! 

Spo. Già, già ti t'en fee di alter. Ma è success 
quai cossa forsi? 

Bar. Sigura, adess te sentiree! Ona sira per com- 
binazion andand a cà, che allora s’era in del 
Guglielmin, me troeuvi in pari a la Giromina, 
giust a l'imboccadura de la contrada. La sa- 
ludi, come se fa, e siccome l’andava anca lee 
a ca, semm restaa insemma discorrend fina 
ala porta, e poeu su di scal. Sur si ch’el Pe- 
dana l’era a la finestra, e el n’ha veduu, e 
el se miss in del coo che se fussom daa el 
puntell. Figuret ti se avevem de dass el pun- 
tell propi sotta ai finester del marì..... Gh' è 
i bastion apposta, quando mai..... 

Sro. Che diavol d’on Battista, come te see pra- 
tigh.... 

Bar. Ben sent. Quand rivom sul repian, s'el tro- 
vem liin su l’uss cont in man el scovin... Mi 
in bona fed, credi ch’el voeubbia presentamm 
l’arma, quand invece senza dì nè vun nè duu 
pioùf.. punf......... panf......... el se mett a 
piccà giò dritt e sinister a mi, a la mieee a 
tant quanti vesin è saltaa foeura di uss per 
el frecass ch’el fava. 

Sro, Ah! Ah! Ah! come el sarà staa bell! 

Bar. Per fortuna che mi savend che maa patiss 
la bestia, hoo traa tutt coss in rid. 

Spo. Anca i scovinad? 

Bar. Ma sì, cosse te vorrevet che fass? I gelos 
bisogna ben compatij. 

Sro. Bravo, bravo, te see de bon stomegh. Ma 
tornand in sul discors de prima, come l’ha 
faa la Giromina, d’on puvion che l’era, a di- 
ventà on serpent? 

Bar. Sfidi mi. Cont on marì che ogni tre bott 
e dò l’era a cà ciocch, ch’el gh'avariss man- 
giaa anca i sciavatt, e che dent per dent el 
ghe soppressava i spall desoramaross con quell 
tal affari ch’el gh’aveva in man quand el n'ha 
ciappaa in sul repian de la scala, l’ha dovuu 
mett su i strivaj per forza. Per on poo, quand 
el drovava el scovin, la cercava de scappà in 
di vesin de la porta, ma dopo l’ha pensaa ben 
de respondegh cont la cannella dela polenta. 
L'ha ben dismiss allora de fa el bullo. El ve- 
gneva in stamparia di volt cont su de qui bòi 
morèi sui spall e sui brasc, che l’era robba 
de s’cioppà del rid domà a vedell. 

Sro. Brava, me pias, la stimi, l’ha faa benon.. 


SCENA IL 
Cristofen e detti. 


Cai, Là, a la macchina speccen el rollò per andì 
innanz, e ti te see chi a cicciarà, va benone. 

Ineoeu el giornal el vegnarà foeura ai vott 
invece di quatter. 

Sro. L'è minga duu minut che sont chi... 

Cai. Ma se l’è on quart d'ora che te speccen 
domà ti. T'el see, gh'è minga nanca el Pedana, 
bisogna sollecità. Andemm, prest. (Sponghin 
parte) 

Bar. El Pedana l'è vegnun.... l'è li ch'el dorma, 
ma citto bisogna minga fall savà.... 

Cai. Malarbetto rosto, el sarà ciocch segond el 
solit-eh ? 

Bar. El podeva pu staa in pee..... 

Cri. Ah! Chi ghe voeur on rimedi, l’ è ora de 
fenilla. Bisogna che ghe disa tusscoss al sur 
Giusepp, e ch’'el se libera ona volta de sta 
bonna lana. 

Bar. Ehi ch'el pensa ch’el gh'ha miee.... 

Cri. Mi hoo de pensagh? Ch’'el ghe pensa lu! 
Oh bella! s'ha de tegnì in stamparia on scan- 
dol de sta sort... per la reson ch’el gh’'ha 
miee? Ma te see no che se el padron la pen- 
sass come ti,in men de quella el stabiliment 
el diventaria el loeugh pii de tutt i vagabond? 

Bar. Già lu el ten semper di padron, e ghe pias 
a fass vorè ben.... 

Cri. Mi tegni di padron quand l’è de tegnì di 
padron, e t’ee vist che hoo minga mancaa de 
tegnì di gioven quand gh'aveven reson lori... 

Mi me pias a vess giust... Ma cont on operari 
come quell li che in l’ora bonna de vess adree 
a guadagnass la giornada, l’è li buttaa gi 
ch’el ronfa.... gh'avaria vergogna, se avess de 
teguì de la soa part, me paritav de jutach 
ona man a fà el baracchee... 

Bar. (Che lappa ch’el gh'’ha! Scommetti ch’el 
faa cunt de diventà padron quand se sia!) 

SCENA III 
Giromina e detti. 


Gua. (entrando frettolosa) L'è vegnuu a lavor 
mè marì stamattina ? 
Cri. No.... fina adess el s'è mò de lassà vedò! 
Bar. (da parte a Giromina) (L'è li sotta ch'el 
cobbia, ma bisogna fa mostra de nagott....) 
Cni. (a Battista) Malarbetto ciall... Tanta com- 
passion.... e poeu te vee a squajall a la miee!) 

Gir. Com'è? a st’ora chi el dorma? (va a scuo 
terlo bruscamente) Adess se dorma eh? dopo 
vess staa attorna tutta nott? Vòi ti, vòi, fa- 
stidi, su de chi, ven foeura; animo, e va la- 
vora che hinn domà i porchi che dorma de 
8ti or. 

Pepi (svegliandosi) Ahm.. Ahn... 

Gia Ahn; ahn. ven foeura, disi; è fa minga di 

vers; che te paret on vioron discordaa.... Ma 
t'ee capii, o te voeut che te la faga capì mi...? 
(lo tira per le orecchie) 

Psp. Ahi, ahi... cosse gh'è?... chi l'è che me 
tira i orecc? 

Gia. Sont mi, sta pur quiett, che vuj fatti vegnì 
longh come quij de l’asen... Vergogna... guarda, 
tutti i alter hinn adree a faa el so dovér e 
til... che bella figura!... 

Pen. Mi? mi fava on visorino!! 

Gra. Discantet.... andemm.... toeu lavet la faccia 
(corre a bagnare il fazzoletto da naso nel sec- 
chio) Se te vedess el padron coss’el diria? 

Pen. Citto ch’el padrone l’ ho veduu appenna 
adess... l'era insieme a io in sogn li sotta al 
tavol! Oh che piacere! El n’ha pagaa on mezz 
liter in trii al Monte Tabor! E serom domà 
in duu... Oh che bellezza! Elu l’ha faa portà 
per trii.... ah! ah! che méus! 

Gir. (scuotendolo fortemente) Vòi sent, piantela 
sedenò te foo dissedà mi, veh.... ma in d’ona” 
manòra che te dormet pù per on pezz sicur! 


SCENA IV. 
Legria e detti. 


+ (attraversando la scena) (Vòi l'è in gainna 1) 
Ehi Pedana.... l’ ha ciappada per la cova? 
(scappa via) 

Car. Speccia mi vè biricchin che te see. (a Pe- 
dana) Andemm andemm, va a lavorà prima 
che capita el sur Giusepp.... Ma ten ben a 
ment... guarda che l'è l’ultima volta che te la 
foo bonna. Se te ghe borlet dent anmò el per- 
don l'è a Meregnan.... 

Pep. Sì va ben... semm intes... Ma cosse te fee 
chi ti miee, l’è chi el tò lavoreri? 

Gir. Sont vegnuda chi perchè me sera dada che 
incoeu l'era dì de baracca! Sont vegnuda per 
curat ti... 


SCENA V. 


Carlo, Sponghin, Vobiscum, Basletta ed al- 
tri lavoranti guidati da Legria entrano ad uno 
ad uno in scena per ispiare, ridendo tra loro, 
ciò che succede, e detti. 


Pep. Per curamm mi? Gh'hoo minga bisogn mi 
de vess curaa; gh’hoo minga bisogn che la 
miee la me tegna i dandinn, sont minga pre- 
cettaa mi, la capiss... ei lee? Che la faga 
minga mostra de cuntà i travitt... 

Cri. (avvedendosi degli operai che spiano) Cosse 
vorrii vialter eh? Animo.... gh'è nient de fa? 
(li fa partire e li segue) 

SCENA VI. 


Pedana, Giromina e Battista 
che bagna la carta. 


Pen, (avvedendosi di Battista) Ah adess capissi 
perchè l’è vegnuda chi! Eccol li el corp del 
delitt.... (indicando Battista) Finn chi eh la 
ghe cor adree? finna chi se ven a cercall? 

Gir. Ma ti t’ee fittaa i mezzanitt a quell che me 
par? 

Bar. (Bravo, adess le toeu cont mi! Ma s’el me 
secca ghe voji la seggia de l’acqua in coo). 
Pep. (a Battista) Brutta gattamorgna! Te me fee 
l'amis in faccia e poeu appòs ai spall te ghe 
dee el tir de famm la frignocola eh? Ma savii 
no, in tra tutt duu, che mi sont bon de ciappà 
vun per batt l’alter e de schisciav comò duu 

carsensitt ? 

Bar. (afferrando la secchia) Voi sent! Se ti te 
bui el coo, foo prest veh mi a fattela passà, 
m’ee già girà on oeucc! 


SCENA VII. 


Carlo, Legria e detti. 


Car. (accorrendo) Ma citto fioeui... che frecass 
fee? De la part de là se sent tusscoss... an- 

demm, andemm, degh on taj... se capita el 
padron... 

Bar. L’è quell li che secca la zuccoria... mi sont 
chi che tendi al mè mestee.... 

Pep. Impostor...! Guarda.... se non fuss perchè... 
Signor Madonna... metten giò on stuaa chi 
inscì.... : 

Gir. Fa minga de scenn.... va al to post... fa 
prest... e lavora. 

Car. Sì sì, el sarà mòi... va là e fa mostra de 
nagott, che se te fee maron l’è vun de quij 
cafè che te toeujet sù, de regordass per on 
pezz. 

Pep. (a Carlo) Guarda, usi prudenza... perchè ti 
te see on bravo fioeu... sì propi... te me pia- 
set. (per partire) Nen vòi sent miee... intant 
che me regordi, gh'hoo nanca on ghell in sac- 
coccia. Fa piasò dà chi quaicoss s'hoo de mandà 
a toeu de disnà.... 

Gir. T'el portaroo chi mi el disnà quand el sarà 
ora, ma de danee, vòi gh'è su el gatt, t’en doo 
minga... 

Pep. Ah sì? e mi hoo de sta chi propi nett 
de bugada ? 

Gir. Te dovevet minga fogaj, quij che t'hoo daa 
jersira! 

Pep. Euh che manéra! Malarbett!te gh'ee inscì 
bonna memoria ? . 

Gir. Sì, sì lassa fa de mi, soo cossa foo,... 

Pen. Ben semm intes, ma regordet de portamel, 
neh? va minga in oca, che mi abbia de sta 
chi a patì la sgajosa per causa toa... 

Gr. No no... gh'è minga pericol........ (Pedana 
parte) 

Leo. Ehi lee sura Giromina, ho de vegnì a toeull 
mi el disnà del Pedana? 

Gir. No, no ch’el se incomoda minga.... 

Lee. Mi me piàs a vegnì a cà soal!! 

Gir. Sì eh? perchè te me cerchet semper i ca- 
stegn pest. Ma adess ghe n’hoo pù; hiun fenii 
anca quij, gh’hoo pù nient de datt... 

Lee. Nanca i marenn in del spiret ? 

Gia. Gh'hoo pù nanca el vàs... che l’è inscì tant 
pocch. [ 

Lee. Magher allora! gh'hoo pù temp de vegnì 
a fagh di piasè!... no, no, vo via lisc!... 

Car. Te voeut ona sberla brutto sfacciaa ? 

Lec. A mi? Allora ghe porti pù i letter... 

Car. Citto.... hoo faa per rid. 

Lee. Ah el ved? Cont mi gh'è minga tant de 
sbatt... Semm intes. (pare) 

Car. (Quell che cap). 

SCENA VIII. 


Linda e detti. 


Lin. Riverisco... El gh'è el papà ? 

Bar. Adess gh'el ciammi mi, intant che porti de 
là sta carta. (parte) 

Lin. El me fa propi on piasò.... 

Car. Oh sura Linda... ben fortunato chi po ve- 
derla... 

Lin. L’è tropp compii sur Carlin.... El sta ben? 

Car. Quand sont in di so grazi stoo semper ben! 

Gir. (Quanti compliment che se fann... Ch'el sia 
quest chi el so merlo?) 

Lin. E lee sura Giromina, la sta ben? 

Gir. Stoo come po stà ona donna che gh'ha on 
dolor de coo per marì. 

Lin. Che la disa minga sti brutt robb.... 

Car. Ma! pur tropp la sura Giromina l’è stada 
disfortunada: minga a tutti però ghe succed 
instess... 

Lin. Grazie al ciel se pò sperà che gh'en sia 
anca de quij fortanaa, vera sur Carlin? 

Car. Che la disa-addrittura che se pò vess si- 
cur... sedenò pover mond... Cossa el sariss 
l'amor? on trabucchell per rompess l’oss del 
coll. 

Gm. (Oh fiol d’ona negra... Che vorressen famm 
portà el ciar demi sti dun morigioeu? quella 
la sariss bella. Ma ve sbagliee de gross, vedii ! 
Speccia mi che adess ghe metti on pures ‘in 
l'oreggia) Come el fa mo lu a di che se pò 
vess sieur? L'è lu che garantiss forsi, e che 
l’è pront a mett ona man in del foeugh?.., 

Can. Perchè no?... 

Gir. Che guarden... mi senza vegh tanti ann de 
pu de lor gh’ hoo però de l’esperienza de mond 
che basta. E poss garantigh che tutt i miee 
e tutt i marì prima de andà all’altar, hinn 
tucc fior de gent... hinn el modell di virtù, 
tuce bei come el sò, galantomen, dolz comè 
i bescottitt de Novara, vun el dislengua, l’alter 
el consuma. E se se tira in longh el moment 
de dì de sì, ah signor, moeuren tutt duu ti- 
segh de passion... 

Car. Mi m'è mai piasuu a fà l’esageraa! 

Lin. ‘Nanca mi... 

Gir. (Come vann d’accord sti boja). Ben, me 
savarissen dì lor cossa succed dopo che s’hinn 
sposaa? Fatto stà che fann la figura di vestii 
tengiuu, quand se dann in bugada. El marì 
ghe ‘passa l'amor in d'on batter d’oeucc... 

Can, Oh quell poeu l’è impossibil... 

Gir. La miee la comencia a stufiss... 

Tan.'‘El-ghe sarà ‘success a lee..i ma per quest? 

Gre. E dopo? D'on quintin che lu el beveva in 
prima, el diventa on liter... d’on liter, ona 
seggia... d’ona seggia... 

Car. Ehu! Ehu! malarbett.... 8° è minga surb 
poeu! 

Gir. E l’ambizion de la miee che prima ghe 
n’aveva minga, la nass e la cascia in d’on 
batter d’oeucc compagn di sparg in del més 
d’april. 

Lin. Cara lee che la vaga on poo. 

Gir. Allora l’è mai contenta de fass di cappel- 
litt e di vestii noenv, allora ghe voeur i bro- 
chin cont i fiocchitt... l’ombrellin per el s6... 
i guant cont i quatter botton, la jupe in 
Sbiess... 

Lin. Bisogna che sien donn senza giudizi... 

Gir. E i omen che de solit ghe n'hann men 
anmò di donn, gh'è pu nissun che je tegna. 
Voeuren comandà a bacchetta, come se fussen 
el gran sultano, e sciscià i ong se gh'hann 
minga foeura de cà ona quai tèmola che ghe 
jutta a fogà qui pocch che se gnadagnen (Carlo 
e Linda restano mortificati) (Ciappee gh’hoo 
gust! Adess tireff foeura del pastizz se si bon) 
Mi voo sura Linda; se la ven, la compagni 

- (vni minga lassalla chi sola con quell pi- 
vell li). 

Lin. Sì, wegni.... Ma gh’hoo bisogn de parlagh 
al papà prima de andà via, e el ven mai. 





ATTO PRIMO n 

Car. (a Linda) (L'ha sentuu? Che la ghe creda 
minga vedela, bin minga tucc balossi omen), 

Lin. (Ma nanca tutt i donn hinn inscì ligàr de 
testa. Quella li la misura i alter cont el sò 
brazz). 

Gir. Sicchè la ven? 

Car. (Mi gh’hoo ditt cinquantamila volt i mee 
intenzion, se lee la me cred.....) 

Lin. (E lu el me conoss che l’è on pezz... el sa 
se mi me pias i cappellitt, e i brochin coi 
fiocch....) 

Car. (E lee la sà se mi sont vun che pò bev 
ona seggia de vin..... nanca in d’on més...») 
Lin. (L'è cattiveria bell'e bonna quella de pensà 

maa de tucc). 

Car. (Bisogna vegh el coeur‘de sass per cred 
che ghe poda minga vess on angiol come lee). 

Gir. Che la disa on poo, hoo de speccià anmò 
on pezz? 

Lin. Vegni subet..... 

Gir. (Birboni! cont tutt quell che gh hoo ditt 
me fann portà el ciar instess.....) 

Car. (Prima de andà via che la lassa che ghe 
tocca su quella manina dora). 

Lin. (No che quella brutta arpìa la ne guarda). 

Car. (Ah sì ? speccia mi!) Oh bell oh bell! guarda 
che ratton che rampega su quell vestee là! 
Come l’è gross! . 

Gi. Ah signor, in dov'è? (spaventandosi e guar- 
dando nella direzione indicata da Carlo) 

Car. Li, li... in fond... in canton. (approfittando 
che Giromina guarda il topo, stringe e bacia la 
mano di Linda) 

Gir, Ma se mi vedi nagotta? 


SCENA TX. 
Cristofen e detti. 


Cai. (accortosi dell'atto di Carlo) (Hoo ben veduu 
mi!) 

Lin. Leverissi papà... ch’el guarda, son vegnuda 
a vedè se hoo de portagh chi el disnà. Sta- 
mattina me sont minga regordada de ciamagh 
S'el vegneva a casa. 

Cai, Ah sì? brava tosa.... portemel pur, perchè 
sont ligaa anca incoeu che poss minga ban- 
donà un moment, 

Gin. Adess la ven via o la gh'ha bisogn de spec» 
cià quaighedun d’alter ? 

Lin. Vegni..... Leverissi nen papà, ch’el lavora 
tanto e ch’el se stracca pocch. 

Cri. Sì, grazia! ma in tra la Luna piena e in tra 
tutt i alter robb se feniss mai. 

Lin. Ma comò? Ghe l’ha anmò lu el giornal? 

Cri. Ben intes chi l’è che ghe l’ha de avè? l'è 

domà a la gerenza che gh'hoo daa on ‘caro 
addio, e no vuj pu saveghen! 

Lin. Bravo papà... l’ha propi fa benone! El m'ha 
tiraa foeura ona gran spinna del coeur. Cara 
lu el sa no che l’idea ch’el doveva fa quij 
duu més de preson, senza avec ne colpa ne 
peccaa, la me fava piang tutt i volt che ghe 
peusava? 

Cri. Sì, ma i duu més, adess che m’hann con- 
dannaa, bisogna che i faga in tutti manòr. 

Lin. Ma perchè? l'è on'ingiustizia ! 

Car. E come se fa? el v'è lassaa la gerenza della 
Luna piena el voeur dì vegh pu de fastidi 
per de chi innanz. Ma per quell ch'è passaa 
pur tropp l’è semper lu che ghe tocca de ri- 
spond. 

Lin. Allora l’è inutil.... Ma come l’è sta storia! 

Cai. Ma! l'è inscì! E me toccarà propi de filaj 
qui porchi de duu méès col muson a la ferrada.i. 
Malarbetta l'ora e el moment che ho ciappaa 
la gerenza de quell salamm d’on giornal! Coss’el 
voeur dì a vess in bisogn, eh? per la gola de 
guadagnà quaranta lir al mès senz’ altra fa- 
diga che quella de scriv: Cristofen Camoletti, 
sott a la copia che va alla Procura; me sont 
tiraa adoss sto bell viamoll. 

Lin. Pover papà! 

Car. Bravo, l’è l’istessa gola che gh’hoo vuu mi 

in del vorrè diventà gerent dopo de lu! Basta 
speremm che la vaga ben.... 

Cri. Voi, che t'avesset de vegnì dent a famm 
compagnia a sonà el vioron ? 

Lin. Calaria anca quella poca! 

Gir. Ma quell l'era el mestee de dagh a mè 
marì! Scriv la soa firma ona volta al dì, e 
ogni tant andà in peltrera a dormì di sogn, 
che cuccagna. Me stupissi grandament che lor 
ch'hinn so amis, no ghe l’abbien insebii.......... 
Per lu l’era quell che Dio fece! 

Lin. Oh cara lee! La dovarav vegh vergogna 
a dì de quij robb li... 

Gir. Sì, eh? Perchè lee la proeuva minga che vio- 
rin che l’è avegh on marì compagn del mà... 
Basta on quai dì la provarà e allora.... 

Car. No, no per caritaa.... 

Cri. Creppa el strolegh..... 

Lin. Che Dio me ne libera. 

Gir. Donca se la conversazion l’è finida podem 
andà me pr. 

Cri. Si andee. 

Lin. Ch'el staga ben papà. 

Chi. Ciao... Le compagna lee fina a la porta? 
(a Giromina) 

Gir. Sì, sì, ghe passi denanz instess.... 

Can. Leverissi sura Linda..... 

Lin. Serva sua, 

Gra, E mi el me saluda minga? (a Carlin) 
Car. Che la staga ben e che la tegra a ment 
che se lee l'è borlada in la stria, minga per 
quest s'ha de dì che tutt i omen sien tajaa 
in su l'istess meder.... 
Gir. Oh già lu per esempi l’è tajaa sul meder 
de sant Luis Gonzaga. (parte con Linda) 


SCENA X. 
Cristofen, Carlin indi Legria, 


Cai. Hin andà, finalment. 

Lee. (a Carlin) Gh'era chi la tosa del sur Ori- 
stofen? 

Car. (Sì, ma citto!) 

Lee. (Perchè non ciamamm che ghe dava la let- 
tera ch’el ma ditt de portagh in stamattina ?) 

Car. (Porteghela istess, ma fa cricch). (Zegria 
parte, Carlino s'avvia alla stamperia) ‘ 

Cri. Carlin, ven on poo chi, on moment? 

Car. Coss’el voeur, sur Cristofen? 


‘ Cri. Sent, te minga de cred perchè mi sont un 


papà on poo vecc, che t’abbiet de podò fam- 
mela sott ai oeuce, sensa che me accorgia. 
Appenna adess quand sont vegnuu de chi, intant 
che la sura Giromina la guardava... quell rat- 
ton... che rampegava sul vesteo..... 

Car. (Ahi la mia gamba!) 

Cri, Mi hoo vist ona certa robba .... on certo 
gest... che mai pu me sariss specciaa... 

Car. Ch’el scusa ma mi soo nient.... 

Cri. Citto. Se te comencet a negà quell ch'hoo 
vist mi, vemm giò de careggia, ten ben a 
ment. 

Car Mi neghi nagott, gh'è nient de maa de 
negà.... 

Cri. Ben damm a tra. Se ti te credet de vess 
on bravo ficeu.... 

Car. Mi me par de vè mai daa motiv a uis- 


Cri. Tanto mèi. Ma se te see vun di solit gingitt 
che pianta di garbui cont i tosann per fa la 
bocca finna ai orecc appòs ai spall, te visi 
intant che semm a temp che non gh'è amici- 
zia che tegna, che no gh’è avet vist a ve- 
gnì grand sott ai me oeucc, dopo l'affare de 
pocch fa; gh'è on remedi soll per insegnatt a 
lassà stà la mia tosa... quell de schisciatt el 
coo sott a la soppressa. (lo prende pel collo) 

Car. No, no, ch’el vaga minga in furia. Ahi, 
ahi el me strozza, ch’el faga appian... 

Cri. Che te serva de esempi. Perchè on omm 
come mì che lavori da un’ avemaria all'altra, 
che sudi per guadagnà de viv, e mett via 
quaicoss per la mia Linda che l’è l’unica con- 

solazion che gh’ abbia, hoo bisogn de stà col 
coeur quiett, ho bisogn de vess sicur che gh'è 
nissun a sto mond che lavora sott'acqua per 
toeumm la pîs in cà, per guastamm quel po- 
ver angiol, e tosseghamm el rest de la mia 
vita, 

Car. (Acqua de belegott, se gh’avess minga di 
bon intenzion stava fresch). 

Cri. Mi me par de vessemm spiegaa ciar.... 

Car. Sì, sì ciarissim.... i 

Cri. Adess che t'ee capii parla ti, sentimm. 

Car. Mi non gh'hoo alter de digh che lu el gh'haa 
tutt i reson, e ch’el stimi on ver pader. Nun 
semm d’accord che mei d’inscì se podaria minga 
cred..... 

Cri. Cioè ? 

Car. A la manera che lu el se spiegaa, ritegni ch’el 
crederà benissim che se sont minga scappaa a 
gamba levada, l'è perchè l'è pròpi minga el 
càs de schisciamm el coo sott a la soppressa, 
anzi el me darà el consens de sposalla.... Mi 
ghe vuj ben, e anca lee, me par..... 

Cri. Comè, comè, anca lee la sariss d’accord? 
Senza che mi me sia mai accorgiuu de nagott? 

Car. Alter che d’accord! 

Chi. Ma come avii faa a innamorass ? 

Car. Comme emm faa? Soeuja mi ? Se vedevom 
de spess quand gh’ era la bonanima de 808 

mader, soa miee, che a la sira della festa ve- 
gneven in cà nostra a giugà a tombola. Me 
regordaroo semper che la prima volta che me 
sont sentii, soo nanca mi, comè a dà ona man 
in del sangu....... l'è staa che tegnevem doo 
cartell in societaa mi e la soa tosa, ma in 
tutta sira avevom mai poduu gnadagnà nanca 
ona quintinna. È sera brusaa, perchè, min- 
cion! perdeva vinticinqu o trenta centesim mi 
e soa tosa altrettant. Sicchè me lamentava 
come se fa con quell che tirava su i numer 
che l’era mai bon de dagh la scorlidina giu- 
sta alla sacchetta. Allora soa miee, bona- 
nima, inscì ridend la salta su e la dis: Euh 
malarbett! avii de sta li a casciass tant ? Chi 
è disfortunaa in del gioeuch l’è fortunaa in 
amor. 

Cri. Mia mee l’ha ditt inscì? 

Car. Sì, propi lee, quella povera donna. Allora 
la soa Linda l'è diventada rossa come ona brasa, 
ede li on poo, pensandegh sora, sont diventaa 
ross anca mi comè on carbon de foeugh. 

Cri. Sì eh, birboni? 

Car. Dopo d'allora emm semper faa societaa 
quand giugavem a tombola, ma guadagnavom 
mai, vedel. Minga perchè fussem disfortunaa 
ma perchè senza savell lassavom vegnì su tutt 
i numer senza notoai..,. 

Cri. Bravi, bei coss. Basta, hoo bell e capii, e 


ringrazia el ciel che poss dì che la povera 
Maria la gh'ha miss lee un sciampin. Sont 
minga mal content, ma per adess lassemela 
Lisi en parlaremm, en parlaremm poeu sul 
seri. Intant adess va a lavorà, guadagna el 
temp pers, e poeu te vedaree che se Dio l’ha 


destinaa... Basta però che mia tosa la sia 
contenta... 


Car. Oh per quell garantissi mi. 
Cri. Gh'è nanca dubbi eh? Brutte baloss, va, va 


donca. (ridendo) 


Car. Incoeu lavori pussee de gust del solit.(partono) 


Fine peLi’À ro Panmo. 








ì 

i scià 


ON’ORA IN STAMPARIA 


ATTO SECONDO 


SCENA PRIMA. 
Cristofen solo. 


Ecco come vann i robb a sto mond! Mi me 
cruziava a pensagh a la manera de collogà 
la mia tosa cont on galantomm, e andava in- 
scì sott via a cercall per mar e per terra. In 
scambi ghe l’hoo chi sott al nas, che l’è già 
on quai ann che se parlen, che l’ha già faa, 
l’ha già combinaa, l'è intes e cossa soeuja 


mi..... Chi l’è che aveva de immaginassel?.... 


El pussee bell anmò, l’è lee. che (già mi me 
la vedi.... che gh'è nanca de dubitann) la Linda 
la sarà innamorada morta! Come l’ha faa a 
fà mai maron? Come l’ha faa a dì mai na- 
gott? E sì che a sò pader.... on pader come 
mi, che l’ha semper trattada in confidenza e 
col coeur in man, me pr che la gh’avariss 
poduu dì quai coss! Bisogna propi persua- 
des che nun papà semm minga bon de fà el 
consiglier in di robb de amor.... L'è minga el 

nost pan — l’è inutil. L'è assee mantegnii i 
noster fioeu e tirai grand. Tutt'al pu vegnom in 
scenna quand s'è al moment de fa trentun; ma 
finna al trenta en sann semper pussee i vesin 
de la porta.... Ah balossa d’ona Linda! A dess 
capissi perchè, quand ghe tirava a man inscì 
a la lontana de maridalla.... la saltava su pesg 
che in pressa a dì: den ben, gh'è temp, udess vui 
nanca saveghen. Birbonna! e ghe l'aveva giamò 
in fresch!! Per fortuna che l’ha hoggiaa giust, 
e che la podeva minga trovall mèi, nanca a 
fall fà apposta. On bon fioeu attent, quiett 
e lavorador..... on poo avar finna.... ma mèi 
avar che stralaton. Me piàs, sont content... e 
del rest no el pò vess che on amor innocent! 


x 


Sfidi mi, l'è nassuu in mezz ai cartell del lottò. 


SCENA II 
Legria, Basletta e detto. 


Lee. ) (attraversando la scena per uscire minac= 
Bas. ciandosi l'un l’altro) 

Cri. In dove vee vialter? Eh? 

Lea. Vemm a toeu dé disnà per i gioven... 
Bas. A momenti sonarà la campanella...i 

Cri. Com'è? l’è già inscì tard ? In tra ona tobba 


in tra l’altra, incoeu n'hoo faa pien on piatt. 
(entra in stamperia) 

Les. Vòi Basletta coss’el t'ha ditt de toeugh el 
Battista ? 

Bas. Cosse te 'voeut savè ti! 

Lee. El t'ha ditt de toeugh la busecchina? 

Bas. Sì.... perchè? 

Lea. E la tassina de mettela dent in dove {e 
ghe l’ee? te de portaghela a cà in saccoccia 
forsi? 

Bas. E inscì, te n’infà a ti? Te se cascet? 

Lee. (gli fu una smorfia) E d’alter, cosse te de 
toeu per i torcolee? 

Bas. I danee hinn chi già! 

Les. Poo vedè..... metti giò chi... (Buasletta de- 
pone sulla tavola i danari avuti dai lavoranti 
per la spesa) Quest chi de chi l'è? 

Bas. L’è..... L'è del Giovann. 

Lee. Cosse te de toeugh? 

Bas. Spetta.... lassa guardà.... 

Lec. Guarda fin che te voeut l'è on cinquanta 
ghei..... 

Bas. Ah... adess vedi! ho de toeugh mezz ettor 
de salamm de fideg. 

Lee. E quest? 

Bas. L'è del Sponghin.... Dés centesim de peve- 
ron in l’asee! 

Lee. E quest chi ? 

Bas. Quest l'è del Peder.... duu 0euv in ciappa 
e ona presa de saa. 

Lee. Oh che merlo! L'è el Gaitan,quell.di oeuv 


in ciappa.... E quest chi? 
Bas. Soo no.... hann faa ona confusion... 
Lee. Ah ah! bravo Basletta!..... te se regordet 


pu de nagott! Eùh Eùh! che salamm, fà inscì 
che l’è mei! Frrrrr, guarda come volen (colla 
mano fregando la tavola getta in terra tutti i 
viglietti e le monete) Ah! ah! (scappa via) 

Bas. Brutto baloss.... (gli corre dietro per batterlo, 
poi torna a raccogliere da terra i denari) 


SCENA III 


Vobiscum e detto indi Battista con una tassina. 





Vos. Neh vòi vialter gognitt, vee a toeu de 
mangià per tucc, e per mi no eh? Cossa sont 
mi, el fioeu de la serva? 

Bas. Mi credeva che gh’i avess daa al Legria. 

Vos. Mi credeva, mi credeva... malarbetto ma- 
malucch. Toeu ciappa.... te me toaree cinqu 
ghei de freguj de ton.... animo, e fatten dà 
tanti. 

Bar. Vòi sent, disi.... anca incoeu bisogna che 
te corra adree con la tassina ? Guarda che se 
te fee inscì on’altra volta, te foo còr per tutta 
la stamparia. 

Bas. Coss'el voeur ? la zuppa? 

Bar. T'hoo dit de toeum la busecchina del ma- 
ronee. (na palanca de latt, e una palanca de 
castegu pest.... 

Vos. Cosso te fee li serusciaa giò in terra a mac- 
carà ? 

Bas. Cerchi i danee che m'ha traa via el Legria! 

Vos. Ah quanti scus.... moeuvet de li... andemm... 
svelto, te foo imparà mi a fa prest, macacco. 
(dà un calcio a Busletta e parte con Battista 
ridendo) 

Bas. (dope partiti i suddetti) El sarà lu on ma- 
cacco! Se fuss grand domà trii brass de pu! 
Ghe insegnaria mi a dà via del sò.... 


SCENA IV. 
El sur Giusepp e Mario dalla strada e detto. 


Bas. (per uscire piangendo) 

Giu. Perchè te pianget? 

Mar. Oh povero ragazzo... 

Bas. L'è staa el Vobiscum ch’el m'ha daa ona 
pesciade. 

Mar: Oibò, cibò... E perchè ti ha dato ona pe- 
sciata ? 

Bas. Mi el so no... mì gh’ hoo faa nient... (parte) 

Giò. Va là, va là, gh’en diroo mi quatter... (a 
Mario) El ved che bèi scenn che succed in 





ATTO SECONDO 35 
dove gh’è tanti operari? Quell pover fioeu li, 
perchè l'è on pover martor... 

Man. Martor? Cossa vuol dire! 

Giu. Ma sì... on. povero trepiede... ignorante... 
l’è la bastina de tutto il mio stabilimento. 

Mar. Male! male! malissimo! 

Giu. Bisogna andà a dighel ai gioven... scoppol 
e pesciad non ce ne manca... E poeu lor gior- 
nalista pretenden che la generazion futura la 
sia mèi della presente! Che bella educazion 
che se ghe dà alle migliaia e migliaia di ra- 
gazzi che sono intorno a fà el garzon! 

Mar, È un male a cui bisogna porre un ri- 
medio ! 

Giu. El sariss ben ora! ma nissun ghe pensa. 

Mar. Ci penserò io. Farò un articolo di fuoco. 
Intanto veniamo al motivo della mia visita... 
Dovete sapere che nella vostra tipografia c’è 
un correttore il quale meriterebbe di essere 
cacciato in galera vita sua natural durante! 

Gru. Oh per diana! Cosa l’ha fatto? 

Mar. Adesso vi mostrerò. (cava un fascio di gior- 
nali) Son qui tutti segnati. Cinquanta e più 
errori di stampa in meno di quindici giorni ! 
Ma costui vuol accopparmi il giornale! 

Giu, Oh nol... gh’el coppen minga i error de bon 
sens, el voeur che gh' el coppen i error de 
stampa? No, no, gh'el gh’abbia minga paura. 


alii iii iii iii Dries 

Mar. Ma se vi ‘dico che'è un'abbominio! Povera 
Luna piena!1 voi volete proprio cantarci il 
requiem... Ma ecco qui osservate... no... “non 


è questo... (fa passare i giornali) 


Gru. ‘Ch'èl speccia che chiamo qui él ‘Cristofen, 
che inscì se l’intend ‘cont lu adurittura, (en- 


tra nella stamperia) 


Mar. Oh per bacco, ora non ne ‘trovo più uno,.. 


oh, ma verranno ‘fuori... Ce ne son'tanti... 


SCENA V. 
Cristofen, Giusepp e detto. 


Car. ‘Sur Mario mè padron! 
Mar. Oh bravo signor Camoletti l'non'tremate... 
come il reo-dinanzi al giudice ? 
Cri. Mi ‘no... cosse gh'è de noeuv'? 

Giu. Adess te sentiree. 

Man. ‘Ecco qua, ‘fate piacere... late ‘ascolto... 
leggete... dove guardate? qui ‘dove ho il dito 
‘î0! Qui si doveva ‘leggere: ‘Noi vogliamo il'go- 
‘verno ‘di ‘Firenze ‘basato sull’equità, sulla giu- 
stizia, ecc. » E voi mi avete stampato: «' Noi 
vogliamo ‘il governo differente basato -sul- 
l’equità, ecc., ecc.» !Vi pare? differente dove 
ci voleva di ‘Firenze! «Questo “si chianà ‘ti- 
‘rarmi -ddosso ‘ un ‘processo !... Oh eccone ‘un 

altro... Qui: cronaca. cittadina, ecc... festa del 
prefetto, ecc., leggete: e Oche le dame interve- 
nute! » Ma era una domanda! « A che.le dame 
intervenute, ecc.» E voi. invece. di a che avete 
fatto oche. Bravo! Le avrò tutte. contro. la 
Luna piena | Ma ce ne son degli altri... qua ecco: 
sfoggiò la casa,, ecc., e voi stampate: sforzò la 
cassa.. Ma questo è più bello di tutti, Sull’ori- 
ginale. c’era: Parlando ecc. terminava il. pe- 
riodo colle parole: i prircipi ortodossi della ca- 
sta. Punto. Poi esse maiuscola: Sovrana fu 
sempre l’idea, ecc., eco. E voi. mi. avete stam- 
pato. è principii ostrogoti, della. Casta, Susanna | 
Ma: per tutti. i dei dell'Olimpo, io non so dove 
si. abbia. la, testa! Capirete signor Cristoforo 
che così non si. può. andare, avanti... O; il yo- 
stro correttore sa il suo mestiere, o che; non 
lo sa... 


Giu. No, no.... bisogna. mandarlo via. sui due; pie- 


di... Ch'el se.regorda. neh, Cristofen, che ghe le 
disa subet. (Ch’el guarda ben, a, parlaghen.... 
chi lu.l'’è matt com'è on, cavall), 


Chi. (Oh già ben intes) Che non el. se, dubita 


che se ghe metterà on rimedi... l’è.de giusta. 


Mar. Ah lo trovate giusto anche. voi? E anche 


voi signor Giuseppe ? 


Giu. Ch’el se figura... El sarà el primnm di, mò 


penser,... (quell: de tegnill per l’ ultim...); 

Cri. Ma anca lu però el dovarav  pensà a fass 
minga sequestrà inscì de spess... Fuss domà 
per el s'cacc continov che gh’ ha adoss el 
pover gerent. (Tanto pu adess s’el diventa 
mè gener.) 

Mar. Sempre così e tutti uguali i gerenti! voi 
vi prendete la vostra mesata non facendo nulla, 
e non volete nemmeno correre il rischio di 
esser posti sotto processo e condannati? Sono 
emozioni dell’arte! 

Cri. Caro lu, mi soo che me brusen i duu més 
che gh’ hoo de fà... Alter che l’emossion! Sì 
bella emossion... andà al scur per i so idei... 
de matt... Ma a proposit... ei cinqu cent franch 
de multa gh’ hinn o no gh’hinn?... perchè 
vorria minga che ghe tirassen el coll ai duu 
més... 

Man. Ci sono, ci sono, o ben poco ci manca... 
adesso poi abbiamo la scadenza del trime- 
stre... e cogli abbonamenti nuovi ce ne sa- 
ranno dei danari quanti ne vorrete... 

Giu. Mi per parte mia ne vui minga tanti... ghe 
n’hoo assee ch’el salda el cunt de la setti- 
mana, e che se staga in regola per el tratt 
successiv... perchè anca mi ghi hoo de bi- 
sogn... 

Mar. Ma sì... ma se non c’è alcun dubbio. Ba- 
date: la sorte della Zuna piena ormai è assi- 

curata; gli associati aumentano tutti i giorni. 
E tutti i ceti della popolazione vi concorrono! 
dal duca al marchese, dal conte... al mercante, 
al sartore, al pescivendolo... Perfino n fabbri- 
catore di zolfanelli s'è associato... e un tam- 
burino della guardia nazionale! è tutto dire! 

Giu. Bravo, bravo, me consoli tant cont lu, gh'hoo 
propi piasè, già se ved che la tiradura la 
cress tutti i dì... 

Cri. E anca i sequester , i process e i mes de 
preson per el gerent. 

Mar. Anzi pare che ciò serva a farli correre con 
maggior entusiasmo. I gusti del pubblico sono 
originali. Ed io me la godo. 

Cri. A vedò el gerent cont el muson a la fer- 
rada ? : 

Mar. Ah! Ah! Vi bruciano quei due mesi eh? 
come son contento, Ah! Ah! 

Cri. S'el gh'ha mai alter el ringrazi propi de 
coeur! (fa per partire) 

Mar. Ma vediamo un po’ come si cammina col 
giornale. L' abbiamo presto o tardi oggi la 
Luna piena? 

Giu. All’ora solita. 

Man. Vediamo, vediamo. (entra con Giuseppe nella 
stamperia, Cristoforo fa per seguirli) 

SCENA VI, 
Linda e detto. 


Lin. Papà, bravo l’è giusta chi. Ecco el disnà. 

Cri. Ah te see chi. (Adess a mi) Cosse te me 
faa de bon? (osserva nella marmitta) Brava, 
vòi che odorin, el guzza l’appetit, mett chi 
tusscoss, 

Lin. El mangia minga subet ? 

Cri. On moment anmò, finna che no sonna la 
campana. Per tegnì i alter al dovèr bisogna 
comencià a da el bon esempi. Ma intant hoo 
giust de dimandat ona robba. E sicchè? dimm 
on poo se pò savè quand l'è che mangiomin 

i benîs? 

Liv. (guardandosi attorno) Con chi el parla? 

Cri. No, no, guarda minga attorna, parli con ti 
e te dimandi quand l'è che mangiomi benîs ? 

Lin. Che benîs ? 

Cri. Ah te capisset no ? Ben adess me spieghi. 
Guarda, on’ora fa, chi a sto post chi, invece 
de ti gh’era.... te s'ee bonna de induvinà chi 

l'è che gh'era. 

Lin. Savariss minga mi, ghe ne podeva vess'in- 
scì de la gent. 

Cri. No, no, ona persona sola che gh’ ha in 
nomm... scommetti che te induvinet? 

Lun. L'è impossibîl: 

Cri. Ben el diroo mi. El gh' aveva in nomm 
Carlin. 

Lin! E inscì? 

Cri. Guarda, guarda come te: diventeti rossa, 

Lin. Capissi minga coss’ el voeubbia: dì... Che 
Carlin el podeva vessi! 

Cri; El Carlin!!! 

Lin. Ma: quaa Carlin? 

Cri; El' Carlin, quell’ inscì' fan! Gh'è minga on 
Carlin divers di alter Carlitt... On Carlin}- che 
basa la man a ona certa sura Linda; intanta 
che on ratton gross gross el fava mostra: de 
rampegà in sul vestee. 

Lin. (Ch’el sappia tusscoss?) 

Cri. Sent, sent, fa minga la nostrana. El' m'ha 
cuntaa lu tutta la rava' e la: fava. 

Lin. E lu l'è minga andaa' in collera? 

Car. In' collera de cossò'? De vè minga motaai 
nuttier della tombola ?' 

Lin. Ma el gh'ha contaa propi tusscoss finna 
del principi ? 

Cnr. (La' ven giò; la ven' giò): Siptra' finta del 
pribcipi! E l’lia faw benone. Ma:adess' lassemm 
i scherz d’ona part. Ti te ghe voeut beti: propi ? 
Sui sù; parla; adess' già l'è '‘squaiada, sicohè 
P'è inutel vegli: vergogna. Dimm: el' to' coeur 
tall e quul' el stà Te parlet' minga? Ma ri- 

spond donca cosse t'ee perduu la lengua? l’è 
forsi che t'el,see anca ti el guaj d’avegh daa 
la parola a on altra? 

Lin. Oh Dio! coss’el dis papà? L'è impossibil. 
Ch'el guarda, domà adess (traendo una lettera) 
el m'ha giuraa e stragiuraa ch’el me voreva ben 
domà a mi.... ch'el me voreva sposà subet! 

Cri. Ah! come te ghe see borlada dent polito | 
Te vedet come se fa a fatt confessà senza 
tanti serimoni! L'è quest mi che voreva 
Hoo faa apposta per vedè! 

Lin, Cattivon d'on papà, el m'ha faa scaggià el 
sang in di venn. 

Cai. Donca te ghe voeut ben devera eh! 

Lin. Sì, e tanto anca. 

Cri. Tanto ? (Va benon) E te mai pensaa ona 
quai volta ch’el fuss on ben, inscì, superfi- 
cial, «taccaa con la spua, che di volt mai... 

Lin. No, vedel papà, l’è propi minga taccaa domà 
cont la spua. Perchè mi gh’hoo pensaa, gh’hoo 
ragionaa sora... 

Cri. Ah te ghe anca ragionaa sora ? Che lusso! 

Lin. Sì, e propi sul seri: oh me sont minga 
lassada mett la binda ai oceucc, nanca per 
insogn. 

Cri. Ma ti te see on portento. Ma te see no che 
in di robb d’amor ghè nissun che ragiona? 
Lin. Oh Dio! alter che! Eppoeu, lu instess, papà, 
el me dava semper bonn informazion del Carlin, 


lonanense 

Cri. Mi? Ma se n’hoo mai parlaa ona volta! 

Lin. Sì lu, propi lu, senza ch'el se accorgess, 
ben intes, perchè stava alla larga per non famm 
capì. Ecco come fava. Per esempi ghe ciamava 
se in di gioven chi della stamperia ghe n’era 
de quij che ghe fava ciappà rabbia, sia per la 
ciocca, sia per la cattiva volontaa de lavorà, o 
per i vizi,oche o come. E lu el me rispondeva 
de sì? Allora ghe fava dì el nomm de tuce sti 
tai, ma el nomm del Carlin l'era semper 
foeura. 

Cri. Che birbonna come l’è raffinada. 

Lin. On’altra volta invece ghe dimandava se gh’era 
di gioven che gh’aveven cressuu la giornada, 
per la bravura, l’attenzion, la bonna condotta, 
eccettera. E me fava dì i nommanca de quij. 
E gh’era semper dent quell del Carlin. 

Cri. In sostanza te me favet portà el mocchett 
a mi... senza nanca dimm grazia... 

Lin. Ch’el scusa papà... ma el fava in fin de ben, 
per sentì s' el Carlin l'era propi quel bravo 
fioen che l'è semper pars ai mè oeuce. .., 

Cri. Te favet benone... (Che stria che te set!) 

Lin. E poeu l’ha de savò ona roba. La povera 
mamma quand l'era malada, on dì l’ha m'ha 
propi dit lee che el Carlin l'era on gioven 
divers di alter. 

Cri. Povera donna! la gh’aveva reson! 


ite 


i, x 


e E en * 

Lin. Sicchè mi: poss di... che:gh'hoo' vorua ben 
anca per fagh on piasè alla mamma... 

Cri: E adess t'el sposaree: per fagh on piasè al 
papà, va: ben? 

Lin. Oh car e poeu car'cent mila volt on papà 
come lu! (suono di campanella) 

Chi. Te sentet; l'è ora de: disnà. Andemm de là 
in stadi... che adess chi ven tutt i gioven a 
mangià, inscì intanta discorraremm, va: ben? 
(prende la roba portata du Linda e partono) 

Lin. Sì sì. (Oh come sont contenta! tegni pu 
nè vin, nè acqua !) 


SCENA VII. 


Battista, Sponglin, Vobiscum:, Pedana ed 
altri operai escono dalla’ stamperia; chiacchie- 
rando e ridendo. Tegria e Basletta dallà 
strada colle provvigioni. 


Bar. Alb l’era ora per Diana! Come la'm'è parsa 
lunga stamattina ! 

Vos. Corpo'!... se non. sonava. la' campana cre» 
pava de famm attacch a la macchina. 

Sro: E: mi:chegh'hoo!finna.la vistache sesscuriss 1 

Bar.. (ai garzoni) Cià cià, andemma lasvelta sta 
busecca de magher... 

Vos. E ri: hoo propi: semper de vesw l’ultim? 


IATTO SECONDO 45 
Sro. Ctibbi che peveron! Paren:cioditt rusgien! 
Vos. Dà chi, véi, t'ee capii? che gh’hoo ona famm 
bozzarossa. (a Legria) 
Les. \Euh on momenti... s’cioppa i fasoew?? 
Vos. Te voeut ona sberla?... 
Les. Sì, lerai! L'è minga Inquell tal ide dammi! 
Vos. Malarbetto nercin! che aria ch’el gh'ha! 
Bar. (ritirando la tassina dal Basletta) Jesus 
Matia! Te chi, te chi... ghe n’è dent ‘quatter... 
fiol d’on can! quatter de numer! 
Sro. (mangiando) L'è on certo mangià però...! 
Bar. Qui li te rinforzen. el stomech! Ah/ah!! 
Sro. Vòi! castegn pest e lacc tegnen past... 
Bar. Tra \vun e l'alter!\gh'è poch de: spartì... 
(La scena è disposta nel modo seguente: Sponghin 
in sinistra, «Battista nel mezzo della scena, Vo- 
biscum a destra. Gli altri operai sono ripartiti 
intorno ad-essi, Trstti seduti. chi..su banchi chi 
su casse, tavoli, ecc., alcuno seduto in terra. 
Tutti si saranno clevati di tasca il pane e man- 
giano ciascuno quanto venne provveduto «dai 
igarzoni. Terminato il pasto:molti accendono un 
mozzicone di zigaro 0 la ‘pipa. ‘Alcuni, s’ acco- 
vacciano e. dormono. T:garzoni nel. fondo. giuo- 
‘canova barra ‘od altro. Il:Pedana solo non man- 
gia, ma va guardando gli altri ed odorando 04 
assaggiando il loro:cibo). 
Pep. (passeggiando) A vedev vialter a ‘mangià 

me se guzza pussee anmò l’appetitt! La ven 
mai quella benedetta donna. 

Vos. Te specciet la miee ? 

Pen. Sigura! la m'ha ditt che la me portava 
chi lee la pacciatoria... ma me par che la sia 
andada in occa. Non la se ved a comparì... 

Vos. Ah ah... che la voeubbia fatt degiunà senza 
vess in quaresima ? 

Pen. Gh'hoo paura! Cosse te manget de bon? 

Vos. Guarda... 

Pep. Cosse l’è, resegusc ? 

Vos. Malarbett! Te ghe vedet no? Hin freguj 
de ton... 

Pep. Cribbi! la par la raspadura del banch del 
cervellee.., 

Vos. Va là che ti t'ee mai mangiaa de mòi in- 
tanta... 

Pep. Te vedaree on poo, vòi, cosse me portarà 

chi la mia donna! - 

Bar. On para de quàj per lo men. 

Prp. Semm minga bocch de quàj incoeu! Però 
quand ne vegness el petitt... semm bon anca 
de comandà i quàj, come hemm comandaa di 
bon trifol... di bon aned arrost... eh! minga 
domà ona volta, ma pussee de dò e de trà. 

Sro, Guarda che sarann staa fett de polenta 
brostolii in su la moeuja. 

Pep. Che polenta d’Egitt! La se mangia a sò 
temp la polenta. 

Bar. Oh già ti che la te va su bella. L’è domà 
nun che stantom a tiralia coi dent, e podem 
minga spend de pu de dés ghei in pitanza. 

Pep. Malarbetti usurari! Sii li stremii stremii 


comè i candilett d’on sold; vialter ve piàs a ‘ 


metti in costa, sii minga liberal come mi. 
Bar. Sì... già, sigura... Mi ghe n’ hoo a cà on 
cassetton pien che ciappen finna la muffa! 
Vos. Oh mi poeu, me pias propi minga a fagh 
ciappà la muffa... mi gh’i hoo impiegaa tucc 
in cartell del mont. 

Spo. Bravo ciall... inscì te s’ii faret mangià di 
ratt... FÀ come mi impieghi in fondi... 

Vos. Sott al lagh de Comm o a Novèghen? . 

Sro. In tutt e duu i sit! magara. 

Pep. Ma quella donna là la ven mai... Signor 
Madopna, mi me comencia a girà on papozz. 

Sro. Vòi Pedana... cosse te pagarisset a vegh 
chi on piatt de trifol... o on quartin d’aneda 
arrost P... 

Bar. Cosse l’ ha de pagà, ch’el gh'ha nanca on 
fenigh in saccoccia ? 

Pep. Oh ma la vegnarà, la vegnarà!... Vuj di- 
ghen quatter ma secch come niscioeul. 

Vos. Come te see bell quand te gh’ee famm! 
(s'accomoda in qualche angolo per ‘dormire) 
Sro. \ di te paret ona tigra in del gabbiot quand 

la sta pocch a trà in castell... 

Pen. On poo anmò che la tarda faroo la fin.del 
conte Ugolino! 
Bar. Voi, consolet l’è chi! 


SCENA VIII. 
Giromina e detti. 


Pen. Te dovevet famm sospirà on poo anmò! 
In dove te see stada finna adess? 

Gia, Oh bell! ghe n’ hoo avuu inscì mi di robb 
de fa! Sont andada a proved a la sura Linda, 
sont andada a da ordin alla cervellera sul 
pont, gh’ho lavaa i piatt a la sura Cecchina. 

Pen. Da chi, da.chi fa rest... (cosse, gh'è dent? 

Gua. Per fa prest t'hoo portaa polenta rostida ! 

Pep. Polenta rostida? Te podevet minga portamm 
quaj coss de méi? Signor... Madonna!,.. Injer 
polenta, l’altrèr, polenta, incoeu polenta ! 

Bar. Perchè no portagh on para de quàj... 

Vos. Quàj quajò, quàj quajò... 

Bar. Oppur on piatt de trifol... 

Spo. Trifole belle... oh che bei trifol.... 

Pep. (guardando con rabbia. ai compagni) Voi 
degh on tai? i 
Vos. Quàj quajò, quàj quajò. (fingendo dormire) 
Sro. Fa piasè fatt de bonna bocca... va on poo 

la, mangela! 

Gir. Ma sì, fatt minga toeu via... 

Pep. Ti mocchela! Parla domà quard piss'i 
occh. 

Gir. Euh che manera! L'è quest chi el ringra- 
ziament de vett portaa el disnà ? 

Vos. Che la faga a mè moeud... on’ altra volta 
che la ghe porta chi on mezz polaster al gir... 
ona cotelletta ai ferri, 0 quai coss insomma de 
savor]. 

Gir. Voo minga a saltà la strada vedel... 

Pep. Seguita veh (a Vobiscum) seguita pur! 

Vos. Euh cosse disi de maa poeu infin ? 

Pep. Te me rughet, te capisset o no ? 

Vos. L'è de pell inscì delicada lu sciorìa? 

Pep. O delicada o rustega, guarda che la de- 
venta spessa. 

Vos. Ma cont chi ghe l’ha? Cont mi? 

Pep. Ma Sacranon... (la moglie lo trattiene) 

Vos. Ma citto che mi dormi... mi..., sont adree 
a insognamm finna — Oh bell me insogni 
ch’el Pedana l'è adree a mangià i quàj cont 
i trifoll. (tutti gli altri ridono) 

Pen. Ah boja can... Toeu quist hinn i quàj.... 
quist hinu i trifoll. (slancia nella direzione di 
Vobiscum la polenta che stava mangiando, 
marmitta, il cucchiajo.... e tutto ciò che gli 
capita sotto le mani) Inscì te la fenirse ona 
volta!... 

4 

Vos. (balzando in piedi) Vòi, vòi èl tempesta ? 

Gia, (trattenendolo) Sta quiett Tognin per caritaa... 

Bar. Ma pientéla per Diana! stee on poo quiett. 

Spo, o Da andava de mezz mi inscì per na- 
go 

Gir. Andemm, andemm in tra de vialter com- 
pagn hinn rob de trà in rid... Oh Dio gh'è 
chi el padron, mi scappi alla svelta. (parte) 


SCENA IX. 
Giuseppe, Mario e detti. 


Giu. Ma l’è mò possibil che siev semper sotti... 
Anima tapinna, sii pesg de can e gatt!! 

Pen. Ma l'è minga questa la reson... 

Giu. Andee on poo là! Fee finna vergogna ! se 
fussev bagaj de sett ann pazienzal... 

Pep. Hinn minga i sett ann che fa.... 

Gua. Fenilla insomma... tanto pu quand gh’è de 
la gent, me par! E ti poeu.... te dovariset 
mocalla... che te see come te stee. 

Psp. Signor... Madonna! 

Man. Sì, sì, lasciate li... figlioli... mi raccomando 
di andar presto in macchina. Oggi mi preme 
aver la Luna piena in tempo, perchè devo andar 
a pranzo con altri giornalisti... e siccome pago 

anch'io la mia parte non voglio arrivare troppo 
tardi... Addio mi raccomando. 

Giu. Bon pranzo donca... 

Mar. Grazie... dovreste venire anche voî!... 

Giu. A disnà coi giornalista? No, no, per l'amor 
di Dio! 

Mar. Ah briccone! temete forse che vi mangino 
attraverso ? 

Giu. Mangiamm mi no, perchè gh° hoo i 088 
dur... ma gh’avariss paura de vedè in tavola 
domà di carotol... 

Mar. Ah! ah! addio dunque... vogliatemi bené... 

Giu. Semper, ma me raccomandi quell’affare! 

Mar, Che affare ? 

Giu. El se regorda pu, o el fa mostra ? L'affare 
del cunt... 

Man. Ah! vedo... sì, sì, lasciate a me il pene 
siero. (parte) 

Giu. Basta, a bon cunt l'è mèi rinfrescagh la me- 
moria... (per partire) Che odor de pippa che se 
sent chi inscì! pàr de vess in d’ona caserma? 
El savii che vuj no che se pippa in stabili- 
ment. Avii mai voruu capilla! (parte) 

Vos. Malarbetto seccaperdee, el lassa nanea god 
quell pocch mocc in santa pîs!! 

Bar. Ecco: adess a fà ona cossa polida, gh’ en 
vorariss.on mez liter. E invece bisogna bev de 
l’acqua. Vòi Basletta! Te se bon de andà a 


impienilla ? (gli da la tazzina) 

Bas. Le voeur de quell de sedes o de quelî 
d’acquattordes ? 

Bar. Basta ch’el sia bon... (Basletta parte poi 
torna) 

So. Che bella giornada eh incoeu! 

Pep. Che bell andà al Pellegrin o ai Ass a fa 
ona partida ai bocc! Sacrefissi! 

Spo, Sì, la nostra partida ai bocc... l'è de là che 
la ne speccia. 

Vos, L'è ben on infamitaa vedii, che g’abbia 
semper de sta chi inciodaa come can a la 
cadenna. 

Pep. Boja d'on mond! Almen che cont el lavorà 
che se fa, se podess andà in baracca tu*t el dì! 

Bar. Tutt el dì l'è on poo tropp. Mi ghe n’ a- 
variss assee de la mattina a la sira! 


SCENA X. 
Carlin e detti. 


Can, Miracol che vialter siev adree a discor de 
baraccà ! 

Pen. Ma sent l’è natural! Te see mo on fioeu 
che capiss el gir... te dovarisset savò che i 
tosann discorren del moròs, i pret di mess e 
di benedizion, i minister de politega.... e nun 
discorrom de baraccà. 


ATTO SECONDO 53 

Car. Fa giudizi che l’è ora! 

Pep. Prima la mort e poeu el giudizi. Cosse te 
tiret a man? 

Car. Va là, va là, vòi, che se non te cambiet 
vella te vorarà pu ‘nissun padron! 

Pep. Fa piacere! che i padron gh'haun bisogn de 
nun pusse de quell che nun gh'emm bisogn 
de lor! 

Car. De ti gh’ è nissun che gh’ ha de bisogn, 
foeura ch’ el mercant de vin forsi. 


SCENA XI. 
Mario e detti, indi Cristofen, 


Mar. Cristoforo, Cristoforo... su allegro... 

Cri. Coss'è success? (accorrendo) 

Mar. Amnistia! amnistia generale pei reati di 

* stampa. Siete salvo dai due mesi di prigione... 
e io non pago più le cinquecento lire di multa... 

Cri. Ma el dis de bon? 

Man. Ecco qua il dispaccio dell’agenzia Stefani. 

Cri. Ma perchè mo hann daa st’amnistia ? 

Man. Nol sapete che stanotte è nato un ram- 

ollo.... 

Cut. Coss’hoo de savò mi... ma l’è poeu sicur? 

Man. Di che? del rampollo? 

Cri, No... parli de l’amnistia,., 

Mar. Sicurissimo... è un fatto... non ischerzo. 

Cri. Ahi (tirando un lungo sospiro) Sont liberaa 
finalment de quella preja de molin che me 
pesava sul stomegh. In tanto temp che ghe 
foo el giornal el m'ha mai portaa ona notizia 
inscì bella... 

Mar. Anche per me! Cinquecento franchi rispar= 
miati ! 

Cai. Corri a dighel alla mia tosa (entra in stam» 
peria) 

Pep. Sur Mario... ch'el scusa vedel... l'è vera 
ch'el ne voeur pagà on liter a cunt? 

Mar. Perchè no... per i miei bravi stampatori... 

Pep. Vòi Basletta (4/ garzone) Sent on poo coss’el 
te comanda chi el sur Mario. 

Bas. On liter? tutt'a on tratt? 


SCENA ULTIMA. 
Cristofen, Linda è detti. 


Cri, E van el paghi mi, lassa che la vaga (Ba- 
sletta parte) 

Bar. Evviva el sur Cristofen... 

Gu ALTRI Evviva... 

Lin. Come sont contenta, papà! 

Mar. È vostra figlia? 

Cri. Per ubbedirlo... Eh! ghe par? 





ATTO SECONDO BS 

Man. Mi congratulo con voi... Bravo bravo!! È 
un'edizione senza errori di stampa ! 

Can. Sicchè l'ha sentii, el sò papà l’è content | 

Lin. Hoo sentii... 

Car. E lee l'è contenta ? 

Lin. Hinn robb de dimandà ? 

Can. La vedarà come ghe voraroo ben! 

Lin. Sì, ma mi gh’en voraroo pussee. 

Can. Ghe giuri mi ch’el sarà impossibil... 

Lin. El dis de vera! Ben vedaremm! 

Bas. (di ritorno col vino) Ecco i dun liter, fénn 
ona pell. 

Cri. Bevimm fioeui... 

Sro. e Bar. Bevemm, e che la vaga! 

Cni. (col bicchiere) A la salut de l’ amnistia e 
di duu mès de preson ch’ hinn andaa in sul 
barì de l’asee! 

Turni Evviva! 

Cni. È sentii, fioeui, de già che semm adree a fà 
legria, fenimela foeura ? Avii de savè che la 
mia tosa la sposa el Carlin! 

Turri Comò, comè! Oh bell, ma bravi! 

Can. Sì, propi! ve par che sia staa de bon gust ? 

Pep. Che boja de vun! 

Turni Evviva i spos! evviva! 


FINE, 


28 





